open-index/open-wikipedia-markdown huggingface dataset:
Никој и ништо во Париз и Лондон

**„Никој и ништо во Париз и Лондон“** (англиски: *Down and Out in Paris and London*) е роман на англискиот писател Џорџ Орвел. Романот всушност претставува мемоари, а издаден во 1933 година и е составен од два дела. Ја обработув темата сиромаштија во овие два европски града. Целната публика на романот била средната и богатата класа во државите - оние кои најчесто биле добро образовани во тој период. Првиот дел обработува тема на екстремна сиромаштија во францускиот главен град и искуствата на протагонистот при работа во хотел. Вториот дел е еден вид дневник/ запис за талкањата во сиромашен Лондон, прерскажан од поглед на еден бездомник (истиот протагонист кој е и во Париз).

## Фактографија
мини|Париската улица Орвел, во 5-тиот арондисман
Една од дебатите околу романот е дали станува збор за парче реална автобиографија или фантастика. Орвел напишал во Воведот во француското издание од 1935 година: „Мислам дека можам да кажам дека не претерав ништо, освен во она што сите писатели претеруваат при избирањето. Не чувствував дека морав да ги опишам настаните во точниот редослед по кој тие се случиле, но сè што опишав се случило во едно или друго време“. Во Поглавјето XXIV, „јасно е дека Орвел ги искривувал фактите тврдејќи дека при враќањето од Париз се нашол во безизлезна состојба во Лондон и немал  „најмала идеја за тоа како да се најде евтин кревет“. Ова секако ја зголемува напнатоста [...] но вистината е дека во Париз тој веќе го напиша лсвојот прв есеј „Клинец“, опишувајќи ја ноќта помината во хостелот за скитници во Нотинг Хил. Пред неговото заминување од Англија тој доброволно живеел меѓу скитници некое време“.

## Реакции
мини|Слика од пасош на Орвел Бурма
Еден месец по објавувањето на книгата, Хамберт Посенти, „сопственик на ресторан и хотелиер со четириесет години искуство“, испратил допис до „Тајмс“ жалејќи се дека книгата е неправедно омаловажувачка за угостителството.  Литературниот додаток на Тајмс претходно дал преглед на книгата, опишувајќи ја како „живописна слика за очигледно луд свет“. Орвел одговорил на критиките на ресторанот со писмо до истиот весник: „Јас знам дека во нашиот хотел имало места кои на ниеден клиент не смеело да им биде дозволено да ги види со каква било надеж дека ќе го задржи својот обичај.“

## Поврзано
* Џорџ Орвел
* Патот до Виганскиот док

## Наводи

## Надворешни врски
* „Никој и ништо во Париз и Лондон“
* „Никој и ништо во Париз и Лондон“  на Британската библиотека
* „Никој и ништо во Париз и Лондон“ на Project Gutenberg Australia
* „Никој и ништо во Париз и Лондон“ на george-orwell.org

Категорија:Романи на Џорџ Орвел
Како ви е арно, така

[мини| Прва страница на „ ''Како ви е арно така“'' од [Прво фолио|Првото фолио на драмите на Шекспир, објавено во 1623 година]]
***Како ви е арно, така*** е пасторална комедија од Вилијам Шекспир, за која се верува дека е напишана во 1599 година и за прв пат објавена во „ Првото фолио“ во 1623 година. Првата изведба на претставата е неизвесна, иако како можност се предлагал настап во Вилтон Хаус во 1603 година.

## Наводи

Категорија:Комедии од Вилијам Шекспир
Категорија:Статии со врски до проектот „Гутенберг“
Атанас Митровски

**Атанас (Тане) Митровски** ( - ) — истакнат македонски градител и архитект од крајот на XIX и почетокот на XX век.

## Животопис
Роден е во 1873 г. во дебарското село Себишта во областа Голо Брдо, денес во Албанија. Бил најмладиот од тројца браќа. Уште на возраст од 12 години како чирак заминал на печалба со градителска тајфа. Со време станал главен мајстор и соработувал со истакнатиот италијански архитект Виталијано Позели, па заедно со брат му Ѓорѓи (1870 - 1922) учествувал во изградбата на низа знаменити зданија во Солун, меѓу кои Турската касарна (денес Штаб на 3. армиски корпус), приватни згради, зданието на Отоманската банка, зградата на Солунскиот конак (градската управа), сараите на Кулуш-бег со украсени тавани и различни скулптурни декорации, Солунската електрана, Солунското казино до Белата кула и други. Работел и како технички советник на Бугарската егзархија.

Митровски градел разни градби низ Отоманското Царство и по свои архитектонски планови, меѓу кои се училиштето во леринското село Горно Врбени, црквите „Св. Кирил и Методиј“ во Струмица, „Св. Ѓорѓи“ во Солун и други.

Со припојувањето на Солун кон Грција по Втората балканска војна во 1913 г. се преселил во Софија. Негово дело се камините на царскиот дворец во карловското село Бања, изграден во 1929 г.

Царот Борис III го наградил со орден „За граѓански заслуги“. Починал во 1940 г.


St. Pavel, today St. Lazarus.jpg |Црквата „Св. Павле“ во Солун
Gorno Varbeni BG school.jpg |Училиштето во Горно Врбени, Леринско
Sts. Cyril and Methodius Church 2 (Strumica).jpg |Црквата „Св. Кирил и Методиј“ во Струмица
Sv. Georgi Pirgite- Sv. Yoan Zlatoust dnes.jpg |Црквата „Св. Ѓорѓи“ во Солун


## Наводи

## Надворешни врски

Категорија:Македонски архитекти
Категорија:Македонски инженери
Категорија:Претставници на Дебарската школа
Категорија:Носители на орденот „За граѓански заслуги“
Категорија:Македонски преселници во Софија
Категорија:Починати во Софија
Конвексност (финансии)

Во финансиите, **конвексност** (англиски: *Convexity*) е поим што се употребува при мерењето на ефектите на промената каматните стапки врз вредноста на финансиските инструменти со фиксни приноси, т.е. како мерка на каматниот ризик. Притоа, за разликa од времетраењето кое ги прикажува непосредните, првостепени ефекти, конвексноста ги прикажува второстепените ефекти од промената на каматните стапки. Конвексноста се пресметува на следниов начин:

CV =   Σ

каде: CV - ковексност, t - време, C - паричен прилив, y - принос до достасување.

## Одлики на конвексноста
Конвексноста предизвикува времетраењето да се зголеми при намалување на каматните стапки и да се намали при пораст на каматниет стапки. Со други зборови, при намалување на каматните стапки, цената на финансиските инструменти се зголемува повеќе отколку што покажува времетраењето и обратно, при пораст на каматните стапки, цената на финансиските инструменти се намалува помалку отколку што покажува времетраењето.Притота, колку е поголема конвексноста, толку е позначаен овој ефект. При дадени принос и времетраење на обврзницата, колку е помала купонската камата, толку е помала конвексноста на обврзницата. Оттука, бескупонските обврзници имаат најмала конвексност за дадено времетраење. Конвекноста на портфолиото составено од финансиски инструменти со фиксен принос се пресметува како пондериран просек од конвексноста на поединечните инструменти што го сочинуваат портфолиото:

Cp = Σ xi Ci

каде: Cp - конвексност на портфолиото, Ci - конвексност на поединечните инструменти, xi - пондери на поедничените инструменти

## Наводи

Категорија:Финансии
Категорија:Испакната геометрија
До Кралицата

мини|Ракописот на „До Кралицата од свирачите“.
**„''До Кралицата''“** (или **„''До Кралицата од свирачите''“**) ― кратка поема од 18 реда, со која се пофалува кралицата Елизабета I, која му се припишува на Вилијам Шекспир. Таа била вклучена во 2007 година од Џонатан Бејт во неговото целосно шекспирово издание за Кралското шекспирово друштво.

Поемата, опишана од Бејт, напишана на „задниот дел од пликот“, веројатно е составена како епилог за изведба на претстава во присуство на кралицата. Бејт верува дека е создадена да се чита откако „*[[Како ви е арно така]]*“ била предадена на дворецот на мрсен вторник во февруари 1599 година. Изучителите од САД, Вилијам Ринглер и Стивен Меј ја откриле песната во 1972 година во тетратката на човекот по име Хенри Стенфорд, за кого се знае дека работел во домаќинството на Лорд Чембрлен. Други изучители оттогаш го оспоруваат припишувањето кон Шекспир.

## Текст
Современата англиска песна е:

## Припишување
Припишувањето прво било направено - привремено - кон Шекспир од Ринглер и Меј, а било прифатено во 2005 година од Џејмс С. Шапиро, кој предложил дека можеби била напишана како епилог за дворската изведба на „*[[Сон на летната ноќ]]*“. Тој тврдел дека мерката одговара на затворачките линии на Оберон и познатиот објавен епилог, изговорен од Пак. Џулиет Дусинбер подоцна тврдела дека е поверојатно да се користи за „*[[Како ви е арно така]]“*, бидејќи се поврзува со темите во претставата. Таа исто така предложила дека се однесува на сончев часовник во Ричмондовата палата, каде што смета дека можеби била изведена претставата. Бејт го прифатил овој став и изјавил дека е „99% сигурен“ дека таа е од Шекспир.

Сепак, други изучители не се согласуваат. Во 2009 година, Мајкл Хатавеј тврдел дека таа поема е најверојатно да е од Бен Џонсон, наведувајќи дека,Трохајските тетраметри што ги користел Џонсон, на пример, во песните од свадбената маска на Лорд Хадингтон, изведени на дворот на мрсен вторник во 1608 година, и сатирските песни во неговата „*Маска од Оберон*“ од 1611 година се многу близу во стилот со избраната песна и имаат приближно ист процент на женствени завршетоци.Тој вели дека Шекспир и Томас Декер биле исто така можни автори. Хелен Хакет во 2011 година тврдела дека Декер е најверојатниот автор,Декер се појавува како најсилен претендент, од причини што вклучуваат негова повторувачка преокупација со избрани и временски циклуси, неговата широка композиција на кралскиот панегирик, силните сличности помеѓу поемата „Повикана рака“ и епилогот со неговиот „*Стара фортуната*“ (исто така изведен на дворецот во 1599 година), и вербално одекнување на поемата „Повикана рака“ во неговата „*Вавилонска блудница*“ (1605).Хакет наведува дека, за разлика од Шекспир, Декер редовно пишувал комплементарни стихови за Елизабета и предложува дека поемата требала да се изговори на крајот од неговата драма „“.

## Поврзано

* Шекспирова апокрифа
* Ричмондова палата

## Наводи

Категорија:Дела на Вилијам Шекспир
ОМУ „Стефан Гајдов“ - Велес

**Основно училиште „Стефан Гајдов“** (официјално: **Основно музичко училиште „Стефан Гајдов“ - Велес**; скратено: **ОМУ „Стефан Гајдов“**) — единствено музичко основно училиште во градот Велес, Општина Велес. 

Училиштето е именувано по истакнатиот македонски композитор, диригент и педагог Стефан Гајдов.

## Местоположба

Се наоѓа во централното градско подрачје во месноста Дворови, непосредно до железничките пруги Скопје-Кочани и реката Вардар.

## Историја

На 21 ноември 1946 година е донесен документ да се формира нижа музичка школа, прво отворено училиште од ваков вид во Македонија. „Стефан Гајдов“ како музичко училиште работи од ноември 1945 година, под името „Киро Димов“, за официјално да биде верифицирано во 1946 година. Зградата која училиштето ја користи е изградена во 1936 година, за подоцна да биде преадаптирана во музичко училиште. На 19 мај 2010 година, на седница на Советот на општина Велес, советниците со мнозинство гласови донеле одлука музичкото училиште наместо Киро Димов, да се именува во Стефан Гајдов.

## Организацијата

Во училишната зграда се изведува настава во 11 кабинети. Денес, тоа е редовно училиште во кое се образуваат ученици од прво до деветто одделение на ниво на општината и пошироко. Училиштето работи според наставни програми за музички училишта, а воспитно-образовната работа се одвива во поединечна и групна настава. Наставниот кадар е составен од 10 наставници.

Во училиштето има ученици од повеќе националности, како и ученици од соседните општини околу Велес.

## Награди

* Во 1974 година училиштето е добитник на наградата „Деветоноемвриска плакета на град Велес“
* Во 2011  година училиштето е добитник на наградата „Деветоноемвриска плакета на град Велес“

## Познати личности кои учеле во ова училиште
*Ангел Шурев - диригент
*Костадин Богдановски - виолинист
*Благој Ламјов - кларинетист
*Никола Атанасов - флејтист
*Костадин Кирков - концерт мајстор
*Петре Пренџов  - виолинист
*Стојан Алчев - музички педагог и композитор
*Лидија Алчева
*Даринка Алчева
*Кирил Вангелов
*Иван Николовски-Танго
*Живко Фирфов - етномузиколог, педагог, диригент
*Данка Фирфова - македонска оперска пејачка
*Кирил Спировски
*Петре Пренџов
*Илија Попов

## Наводи

Категорија:Основни училишта во Општина Велес
Категорија:Основни училишта во Велес
Велес
Категорија:Основни училишта во Македонија
Категорија:Музички училишта во Македонија
Марин Барлети

**Марин Барлети** ― главен извор за Скендер-бег и неговото востание.

## Животопис
Се родил во Скадар, околу 1450 година. Тој бил Албански свештеник кој живеел и работел во втората половина на 15 век и почетокот на 16 век. Учествувал во одбраната на Скадар од Османлиите во 1478/79 година, а по падот на Скадар во турски раце (4 парил, 1479 година), заминал во Италија каде што ги напишал своите дела на латински јазик. Се прочул со неговата биографија за Скендер-бег, *„Епирски принц“*. Во делото ја опишува борбата на Скендер-бег против турската власт и неговиот живот од раѓањето во 1405 година до неговата смрт во 1468 година. Барлети починал во 1512 година.

## Наводи

Категорија:Албански римокатолички свештеници
Категорија:Албански историчари
Категорија:Луѓе од Скадар
Категорија:Хуманисти
Томас Лорд Кромвел

десно|мини|299x299пкс| Насловната страница на „''Томас Лорд Кромвел''“ на отпечаток од 1613 година.
***Томас Лорд Кромвел*** — елизабетанска историска претстава, која го прикажува животот на Томас Кромвел, I Ерл Есекски, министер на кралот Хенри VIII Англиски.

Претставата била заведена во „Стационеровиот регистар“ на 11 август 1602 година од Вилијам Котон и била објавена во кварто подоцна истата година од книжарот Вилијам Џонс, за кого ја отпечатил Ричард Рид. Насловната страница на Q1 прецизира дека претставата ја играла Дружината на Лорд Чемберлејн и ја припишува претставата на „В. Ш.“. Втор кварто (Q2) бил отпечатен во 1613 година од Томас Снодам. Насловната страница Q2 ги повторува податоците за Q1, иако Дружината на Лорд Чемберлејн сега се Кралските луѓе (промената на името се случило во 1603 година).

„В. Ш.-те“ на квартовите за прв пат биле идентификувани како Вилијам Шекспир кога издавачот Филип Четвинд ја додал претставата на вториот впечаток за неговото шекспирово трето фолио во 1664 година. Современите изучители го отфрлаат припишувањето кон Шекспир; шпекулациите, потпирајќи се на заедничките иницијали, посочувајќи кон Вентворт Смит и Вилијам Сли како можни алтернативи. Поедини критичари исто така ги предложиле Томас Хејвуд и Мајкл Дрејтон како можни автори - предлози кои не се поддржани со цврсти докази.

Навистина, изучителите не се согласиле за скоро секој аспект на претставата; датирано е веќе во 1582–83 и веќе во 1599–1600 година. Претставата е првенствено политички коментар - или верска пропаганда. Болдвин Максвел тврди дека претставата има дисконтинуирана природа: првото половина, преку сцената на Чин III, е драматуршки добро изработена, додека втората половина е неорганизирана и лабаво составена. Максвел го толкувал ова како што укажува на тоа дека постојниот текст е телескопска кондензација на дводелен оригинал; алтернативно, други предложуваат дека претставата е соработка помеѓу двајца нееднакви партнери или дело што неговиот првичен творец го оставил нецелосно и завршено од друга рака.

## Наводи


## Библиографија

* Logan, Terence P., and Denzell S. Smith, eds. *The Popular School: A Survey and Bibliography of Recent Studies in English Renaissance Drama.* Lincoln, NE, University of Nebraska Press, 1975.
* Maxwell, Baldwin. *Studies in the Shakespeare Apocrypha.* New York, King's Crown Press, 1956.
* Tucker Brooke, C. F., ed. *The Shakespeare Apocrypha.* Oxford, Clarendon Press, 1908.

## Надворешни врски

* ''Томас Лорд Кромвел'' од Интернет изданијата на Шекспир

Категорија:Дела на Вилијам Шекспир
Лондонски блудник

десно|мини|271x271пкс| Насловна страница на „Лондонска блуд“
**„''Лондонски блудник''“** — претстава во англиски ренесансен театар, градска комедија сместена во Лондон, во која еден блуден син ја учи грешката на неговите постапки. Претставата била објавена во кварто во 1605 година од стационарот Натаниел Батер, а печатена од Томас Крид. Во 1664 година била една од седумте претстави што издавачот Филип Четвинд ги додал на вториот впечаток за неговото „Трето фолио“ на драмите на Шекспир.

Претставата не била заведена во „Стационерскиот регистар“, но му се припишува на Вилијам Шекспир на насловната страница на единственото издание. Ова припишување е широко и претежно одбиено од изучителите. Насловната страница исто така ја идентификува претставата како претстава на Кралските луѓе.

„*Лондонски блудник*“ била датирана најрано ок. 1591 година, а најдоцна во 1603-04 година. Таа е една од долгите серијали на драмите со „блудниот син“ кои опфаќаат назад до Библијата за вдахновение и преседан; но исто така е пример за елизабетски жанр во развој на домашни драми и „една од првите натуралистички драми на англиски“.

Поедини научници ја припишувале претставата на Бен Џонсон, Томас Декер, Џон Марстон и Мајкл Дрејтон; други ги предложиле Томас Хејвуд и Џорџ Вилкинс. Ниту една од овие припишуваа, сепак, не е прифатена од значителен дел од критичката заедница.

## Содржина
Метју Флауердејл, блудниот син на трговецот Флаурдејл Постариот, е слободар, коцкар, пцујач, кавгаџија, пијаница и крадец. Братот на Флауердејл Постариот, Флаурдејл Помладиот, го предупредува за распуштеното однесување на Метју, но Флауердејл Постариот го отфрла неговиот страв, верувајќи дека „младите мора да имаат свој тек“ и дека неговиот син наскоро ќе се поправи. Со цел да го шпионира неговиот син, Флауердејл Постариот измислува смрт и се чини дека е маскиран како слуга. Наскоро тој е згрозен од збирот на пороците на неговиот син. Метју Флауердејл фалсификува тестамент во кој тој се преправа дека е богат човек, оставајќи му го целото богатство на сер Ланслот Спаркок. Кога вториот ќе ја открие тестаментот, тој решава да ја омажи неговата ќерка Лус со Метју. Брзо се венчаат, но Метју е уапсен за долг на денот на неговата венчавка. Станува сè посиромашен и посиромашен и ограбува една од сестрите на Лус. Иако таа е одвратно третирана од нејзиниот сопруг (тој дури ја замолува да стане курва), Лус останува верна кон него и конечно го раздвижува сопругот кон покајание и поправање. Флауердејл Постариот го открива неговиот вистински идентитет и му честита на неговиот син за новите резолуции.

## Наводи


## Библиографија

* C. F. Tucker Brooke, *The Shakespeare Apocrypha,* Oxford, Clarendon Press, 1908.
* Terence P. Logan and Denzell S. Smith, *The Popular School: A Survey and Bibliography of Recent Studies in English Renaissance Drama,* Lincoln, Nebraska, University of Nebraska Press, 1975.
* Terence P. Logan and Denzell S. Smith, *The New Intellectuals: A Survey and Bibliography of Recent Studies in English Renaissance Drama,* Lincoln, Nebraska, University of Nebraska Press, 1977.

## Надворешни врски

* **

Категорија:Дела на Вилијам Шекспир
Категорија:Претстави
Глупав настан

мини|Достоевски во 1879 г
**„Глупав настан“** или **„Лоша анегдота“** — (руски:  *Скверный анекдот*) расказ на Фјодор Михајлович Достоевски, објавен во 1862 година во неговото списание „Времја“. 

## Содржина
Стариот службеник Степан Никифорович Никифоров приредува мала домашна забава по повод вселувањето во новата куќа, а истовремено го слави и својот роденден. На забавата присуствуваат двајца гости, а еден од нив е Иван Илич Пралински, висок државен службеник. Кога гостите ја напуштаат забавата, Иван Илич сфаќа дека го нема неговиот кочијаш и заминува дома пеш. Патем, тој слуша музика и пеење од една сиромашна куќа и дознава дека се жени неговиот потчинет службеник Пселдонимов. Тогаш, Иван Илич решава да влезе во куќата со намера пред сиромашните луѓе да ја покаже својата великодушност и така да ја зголеми својата популарност во високите кругови. На почетокот, гостите на свадбата се збунети од неговото присуство, но набргу започнуваат да се однесуваат слободно, зашто се проширува гласот дека Иван Илич е малку пијан. Тој, пак, постепено сфаќа дека му пропаднал планот, зашто не му се укажува прилика да ја покаже својата благородна душа. Така, како што минува времето, Иван Илич продолжува да пие, а свадбарите отворено му се потсмеваат. За време на вечерата, Иван Илич е веќе многу пијан и зборува неповрзано, а еден гостин отворено го навредува. Најпосле, Иван Илич се онесвестува, а Пселдонимов го остава да преспие на својот брачен кревет. Утредента, Иван Илич се буди и се враќа дома каде минува осум дена во очај, плашејќи се да се појави на работното место. Најпосле, тој се враќа во својата канцеларија каде дознава дека Пселдонимов поднесол молба да биде преместен на друго работно место. Тогаш, Иван Илич си потврдува дека, наспроти својата првична намера, се посрамотил пред луѓето.

## Наводи

Категорија:Руски раскази
Категорија:Дела на Фјодор Достоевски
Стефан Караџа

**Стефан Тодоров Димов**, наречен **Стефан Караџа** — бугарски национален херој, револуционер на бугарското национално ослободително движење и војвода. Врвот Стефан Караѓа на Антарктичкиот Полуостров е именуван по револуционерот. Во 1867 година се приклучил на Втората бугарска легија. На 6 јули 1868 година, тој и Хаџи Димитар, предводени од одред од 127 лица, го преминале Дунав кај селото Вардим. Во битка во областа Канладере во близина на Вишовград, Стефан Караџа бил тешко ранет и заробен од трупите испратени од Мидад Паша. На 12 јули бил однесен во Трново, а подоцна во Русе. Полумртов, тој се соочил со итен суд формиран од Мидад Паша и осуден на смрт со бесење. На 30 јули 1868 година починал од раните во затворот Русе.

## Наводи

Категорија:Бугарски револуционери
Категорија:Родени во 1840 година
Категорија:Починати во 1868 година
Канадска тихоокеанска градба (Лондон)

**Канадската тихоокеанска градба** се наоѓа на плоштадот Трафалгар, во Вестминстер, Лондон, Англија.

## Наводи

Категорија:Плоштад Трафалгар
Категорија:Згради и градби во Вестминстер
НУ-УБ „Гоце Делчев“ - Штип“

*Оваа статија е за националната и универзитетска библиотека. За универзитетската библиотека при [[Универзитет „Гоце Делчев“|Универзитетот „Гоце Делчев“]], видете [[Универзитетска библиотека „Гоце Делчев“ (Штип)]].*

**Национална установа - Универзитетска библиотека „Гоце Делчев“** — библиотека која се наоѓа во Штип, Македонија.

## Историја
мини|180п|лево|Влезот на библиотеката.
Историските извори говорат дека библиотекарската дејност во Штип започнала со основањето на читалиштето „Дејателност“ во 1872 година.. Во сложени општествено-историски околности штипските еснафи согледувајќи ја потребата за духовна надградба и описменување на своите сограѓани, со свои средства го помогнале создавањето на ова читалиште.

Таа искра што ја запалила првата читална останала да тлее, така што сите подоцнежни училишта во Штип и Ново Село имале свои мали библиотеки. Тие училишни библиотеки развиле мошне богата активност особено во времето на учителствувањето најпрво на истакнатиот македонски револуционер Ѓорче Петров, а потоа и на апостолот на македонското револуционерно движење - Гоце Делчев.

Меѓу двете светски војни во Штип постоела мала библиотека со скромен фонд на книги.

Во 1941 година, за време на бугарската окупација на Штип била отворена библиотека со читална. Но, по двомесечна работа било забрането нејзиното постоење.

По Втората светска војна, во 1946 год. била создадена библиотеката „Гоце Делчев“. Во почетокот книгите биле обезбедени со донирање од приватни, домашни библиотеки. На таков начин биле собрани околу 700 до 900 книги што било добро за отпочнување на библиотекарската дејност.

Новата градба во кој и денес функционира НУ-УБ „Гоце Делчев“ - Штип, на свечен начин бил предадена во употреба на 4 мај 1978 год.

Ова одделение располага со огромен број материјали: книги, брошури, докторски дисертации, магистерски теми, сепарати и учебници, публикации и зборници кои зборуваат за огромниот потенцијал на штипските автори. Во таа смисла треба да се споменат првиот претседател на Република Македонија, Киро Глигоров, академиците Михајло Апостолски, Ацо Шопов, Јордан Поп Јорданов, Никола Кљусев како и многубројни универзитетски професори и научни работници.

На 13 март 2013 година, со Решението за недвижно културно наследство ex-lege Уп. 18-175, зградата на библиотеката добила заштитен статус како Споменик на културата.

## Митровденски средби
Митровденските средби, целосен назив Митровденски средби на доктори на науки, се промоции на доктори на науки со потекло од Штип и Штип, почнувајќи од 2002 година. Тие се организираат на 8 ноември (Митровден), кој е воедно и Денот на ослободувањето на Штип и влегуваат во официјалната програма на Општина Штип. Согласно до 2019 година, биле промовирани 201 доктор на науки.

## Наводи

Г
Б
Женскиот здив низ стих во хронологијата на Штип

**Женскиот здив низ стих во хронологијата на Штип** ― зборник на поетеси од Штип, издаден во 2020 година.

Идејата за овој зборник била да се создаде една заедничка стихозбирка од поетски творби, излеани преку дел од лирски субјекти на поетески од Штип потекнувајќи од 2016 година. Таа година бил распишан Јавен повик до жените - поетеси од Штип.

Првично, било знамислено да се направи антологија, но поради дилема за поимот „антологија“, антологија значи збирка на повеќе дела од различни автори , но според два - тројца културни автори се сметало дека не треба да биде антологија. Поради тоа се користи „зборник“. Идејата за реализација на еден ваков Зборник на поетеси од Штип е наменет поради дополнителна афирмација на македонското женско писмо.

## Содржина
Македонското женско писмо не е постаро од пет децении. Ако направиме ретроспектива на македонската книжевност низ вековите и текот на стилските формации, ќе констатираме дека етабилираните авторки стапуваат на сцена многу подоцна. Интензитетот со кој се афирмираат е надежен и оди во подобра насока. Македонскиот среден век се одликува со творци кои творат во манастири. Во 19 век е периодот на Новата македонската книжевност што се одликува со поети, собирачи на народни умотворби, творештва кои најчесто го вршеле мажите. Поради тогашното патријахално опшество. Во третата македонска поетска генерација се јавуваат првите македонски поетеси. Поезијата на жените во Штип датира одамна, но за прв пат публикувана во поедични, лични стихозбирки било во 20 век.

Според архивските податоци на штипската гимназија во учебната 1939/40 во управата на „Напредок“ се споменува и Стојка Тасева. Продолжувајки ја литературната уметничка традиција во градот под Исарот, по ослободувањето во 1947 година, по инијацитива на СКОЈ бил формиран Градски литературен клуб „Искра“.

## Наводи

Категорија:Македонски книги
Парламентарни записи на Обединетото Кралство

**Парламентарните записи на Обединетото Кралство го** опфаќаат периодот од создавањето на Кралството Велика Британија во 1707 година, вклучувајќи ги и записите од Парламентот на Велика Британија и од Парламентот на Обединетото Кралство.

## Најдолго
Најдолгиот британски парламент траеше девет години и шест месеци, од 26 ноември 1935 година до 15 јуни 1945 година. (За време на Втората светска војна не беа распишани избори. )

## Најдолго опстојување
Најдолгата единечна седница на Доомот на комуните траеше од 16:00 часот на 31 јануари 1881 година до 09:30 часот на 2 февруари, со времетраење од 41,5 часа. Сесијата беше во центарот на „Заштита на личност и имот во Ирска“. 

Најдолгото единствено седење на Домот на лордовите траеше од 11:00 часот на 10 март 2005 година до 19:31 часот на 11 март 2005 година, со времетраење од 32,5 часа (без паузи). Седницата беше во центарот на разгледувањето на амандманите на Комонс во Предлог-законот за спречување на тероризам.  

## Повеќето поделби
Најголемиот број поделби за еден ден во Домот на комуните е 64 на 23-24 март 1971 година, од кои 57 се случиле меѓу полноќ и пладне.

## Најдолг говор
Најдолгиот континуиран говор што е снимен е оној на Хенри Питер Бругам на 7 февруари 1828 година кога зборуваше шест часа за реформата на законот. Потоа, тој го постави истиот рекорд во Домот на лордовите на 7 октомври 1831 година, повторно зборувајќи шест часа за време на второто читање на Законот за реформи.

Бидејќи беа воведени построги постојани налози, најдолгиот говор на задната клупа го одржа Иван Лоренс на 5-6 март 1985 година, зборувајќи 263 минути против Предлог-законот за флуоризација на водата. 

## Најмногу дадени гласови
Најмногу гласови дадени во една дивизија се 660 гласа на недоверба (350-310) против владата на маркизата во Солсбери на 11 август 1892 година. Имаше 665 од 670 членови кои учествуваа во поделбата, бидејќи секоја страна постави по двајца раскажувачи за да ги пребројат гласовите, а претседателот на Долниот дом остана во Чаир. Две места беа празни, а само тројца членови не учествуваа, двајца беа болни и еден отсуствуваше во Австралија.

## Најмалку гласови дадени
Најмалку гласови дадени во една дивизија има еден, на гласањето дали да се одложи дебатата за нацрт-законот за британските железници во 01:33 часот на 24 јули 1974 година. 
 

## Поврзано

* Парламентарни записи
Чесен крадец

**„Чесниот крадец“** (руски: *Честный вор*) — расказ на Фјодор Михајлович Достоевски прв пат објавен во 1848 година. 

## Опис
На еден самец слугинката му носи нов станар - мирен, скромен човек кој се вика Астафиј Иванович. Еден ден, непознат човек влегува во станот и му ја краде бундата на сопственикот, а Астафиј поаѓа во потрага по крадецот, но не успева да го фати. По тој повод, Астафиј му раскажува на станодавецот за еден чесен крадец: Во минатото, Астафиј случајно го запознал алкохоличарот Емељан Илич за кого покажувал искрено сочувство и грижа така што Емељан самоволно се вселил во неговиот стан. Со намера да се ослободи од него, Астафиј се преселил во друг стан, но по некое време Емељан го пронашол и пак се вселил во неговиот нов стан. Така, Астафиј бил принуден да се грижи за Емељан, кој бил невработен. Меѓутоа, нивните односи се влошиле кога, користејќи го отсуството на Астафиј, Емељан украл пар панталони. Астафиј ја забележал кражбата и го обвинил Емељан, кој не го признал стореното дело, туку многу се навредил и си заминал од станот. По неколку дена, Емељан пак се вратил кај Астафиј во бедна состојба - гладен и многу болен. Додека лежел во постелата, најпосле, тој признал дека ги украл панталоните, а веднаш потоа умрел.

## Наводи

Категорија:Руски раскази
Категорија:Дела на Фјодор Достоевски
Срце на ангелот

***Срцето на ангелот*** е документарен филм снимен од режисерот / продуцент Моли Динин во 1989 година, пред реновирањето во 1992 година на тогаш 100-годишната станица на метро Анхел во лондонското метро .  Првпат беше прикажан во *серијалот 40 минути на* BBC2 на 23 ноември 1989 година.

Филмот опфаќа 48 часа во секојдневниот живот на луѓето кои работат во станицата, вклучувајќи ги и надзорникот на метро во Лондон, Реј Стокер, продавачот на билети Дерек Перкинс, групите жени наречени „флафери“ кои чистат човечка коса надвор од шините за да ги избегнат опасност од пожар и банди на мажи кои работат со пиксови во скоро црни услови за да реновираат делови од патеката навреме за следниот ден.

На овој документарец му беше доделена Документарната награда од Кралското телевизиско друштво, и е вклучен во првиот том од *Колекцијата Моли Динин*, издаден од Британскиот филмски институт во 2011 година.

 2. "40 Minutes 'Heart of the Angel'" https://www.bbc.co.uk/iplayer/episode/b0074tkn/40-minutes-heart-of-the-angel
Категорија:Филмови на англиски јазик
Категорија:Британски филмови
Категорија:Британски документарни филмови
Категорија:Филмови од 1989 година
Тома Димитровски - Томаки

лево|мини|Биста на Томаки Димитровски во Градскиот парк во Битола
**Тома Димитровски - Томаки** ( во  —  во ) — македонски партизан, учесник во НОВ.

Роден е 1921 година во Битола. По завршувањето на гимназијата, започна да студира правни науки во Белград, но војната го попречила да го заврши Правниот факултет. По окупацијата на земјата активно работел за целите на народно-ослободителната борба и учествувал во разни дејствија против фашистите. Затоа бил затворен од бугарската фашистичка полиција, а потоа осуден на доживотна робија. Казната ја издржувал во Идризово. Таму не подлегнал на полициските провокации и малтретирања. Имал крајно борбен дух. Кон крајот на 1944 година, веднаш по ослободувањето на политичките затвореници од затворот во Идризово, стапил во борбените редови на Третата македонска ударна бригада. Во битката против бугарската фашистичка полиција, кај селото Морани, Скопско, Тома храбро загинал.

## Наводи


## Надворешни врски

* Томе Димитровски-Томаќи
* Оштетени се три спомен бисти на борци од НОБ

Категорија:Жртви на Бугарската окупација на Македонија во Втората светска војна
Пеплосија

**„Пеплосија“** — поетска збирка на македонскиот поет Јован Котески, објавена во 1966 година од издавачката куќа „Мисла“ како осма книга во библиотеката „Билјана“. Книгата има 80 страници, не е каталогизирана и ја нема меѓународната ознака ISBN. Таа била испечатена во печатницата „Киро Димитровски-Дандаро“ во Битола, во специјален тираж од 8 800 примероци. 

## Посвета
Збирката е посветена на таткото на авторот, Васил Котески, со следниве стихови:


Годините го крадеа животот,

останувавме туѓинци дома

потпрени до софрата на ѕидот.

## Содржина
Збирката содржи вкупно 50 песни: „Сребро“, „Ружа“, „Љубов“, „Гулабици“, „Свадба“, „Жетва“, „Спомен“, „Елегија“, „Меланхолија“, „Жолта долина“, „Допири“, „Бели тонови“, „Калишта“, „Жена“, „Страст“, „Починка“, „Ана“, „Љубов и смрт“, „Извор“, „Селска сиромаштија“, „Нож“, „Леб“, „Умора“, „Сестри“, „Твоите очи без сновидение“, „Немаштија“, „Ѕидар“, „Остани Дојчине“, „Каменоресци“, „Печалбари“, „Зад Јамјани пусти“, „Немај-каде“, „Заборавени“, „Во злодоба“, „Мртво село“, „Злокуќани“, „Височини“, „Смртта на Каритон“, „Црн врв“, „Кајмакчалан“, „Војници“, „Селани“, „Длабоко рикање“, „Кула“, „Брсјаци“, „Водоча“, „Меланхоличар“, „Разделба“, „Камења“ и „Ако не беше во мене“.

## Наводи

Категорија:Дела на Јован Котески
Категорија:Книги од 1966 година
Категорија:Изданија на Мисла
Категорија:Македонски стихозбирки
Категорија:Појавено во 1966 година во Македонија
Категорија:Македонски дела од 1966 година
Никола Димитровски - Грчето

**Никола Димитровски - Грчето** ( во  —  во ) — македонски револуционер, комунист, борец за слобода на Македонија, учесник во НОВ.

## Животопис
Никола потекнувал од работничко семејство. Откако го завршил основното образование тој веднаш се вработил како столар, кај некој скопски мајстор, од каде го засакал резбарскиот занает. Како член на УРС-овите синдикати, тој зел учество во нивните акции како и во демонстрациите организирани на 27 март 1941 година.

Веднаш по окупацијата на земјата се вклучил во оружената борба против окупаторот. Учествувал во диверзантски акции, набавувал експлозив, каписли, бомби, пушки, револвери и друго. Воедно станал постојана врска со Првиот скопски партизански одред.

Бидејки полициските агенти му влегле во трагата, тој се обидел да се префрли во одредот, но истите го препознале и го затвориле. Бил осуден на 15 години затвор. На 28 јуни 1944 година, заедно со заедно со Васил Ивановски, Димитрија Алексовски - Пекар и Перо Ивановски, избегал од затворот Идризово. Веднаш потоа се приклучил на Третата македонска ударна бригада, каде станал заменик на политичкиот комесар на Првиот младински ударен баталјон.

На 28 август 1944 година, учествувал во ослободувањето на околу 300 политички затвореници од завторот во Идризово. Потем учествувал во тешките борби кај Глумово и Крушопек, па во борбите за ослободувањето на Велес и Скопје. Со Бригадата продолжил да ги гони балистичките банди кон населбата Ѓорче Петров, Тетово и натаму, сè до нивното конечно уништување.

Веднаш потоа заминал на Сремскиот фронт. На 12 април 1945 година учествувал во пробивот на фронтот. На 16 април во жестоките битки за Врпоље, бил ранет в нога. По извесно време добил инфекција и починал, во близина на Винковци на 28 април 1945 година, откако му биле извршени неколку операции.

Архивот на Македонија, во 1997 година издаде монографија за Никола Димитровски, а како автор се јавува Стојан Илиќ-Каталенац.

## Наводи


## Надворешни врски
* К. Георгиевски, „Едно оригинално писмо на Никола Димитровски — Грчето од 14 jyни 1944 година напишано во затворот Идризово, испратено до Илија Јакимовски“, „Историја“, 1974.

Категорија:Македонски комунисти
Категорија:Македонски партизани
Коста Дојчиновски

**Коста Дојчиновски** (роден во  —  во ) — македонски партизан, револуционер, борец за слобода на Македонија, како учесник во НОВ.

Не се знае точниот датум на неговото раѓање, но се знае дека е роден во Галичник. Потекнувал од сиромашно семејство. Основно училиште завршил во родното село. Во потрага за подобар живот се доселил да живее во Скопје, каде стана општ работник. Во 1944 година, кога цела Македонија беше зафатена од сенародното востание се поврза со напредното движење и организирано работеше за Народноослободителната борба. Материјално ја помагал, а извршувал и други задачи во борбата против бугарскиот фашистички окупатор. Во август 1944 година стапил во НОВ и ПОЈ. Бил борец во Единаесеттата македонска ударна бригада, со која учествувал во завршните операции за ослободување на Македонија. Со Бригадата и со други единици на НОВ на Македонија учествувал во разоружувањето на бугарските фашистички единици, по 9 септември 1944 година. На 10 ноември, на прагот на ослободувањето на Македонија, во борбите против Германците храбро загинал кај местото Смеса, Неготинско.

## Наводи
Tenthredo procera

***Tenthredo procera*** е палеарктички вид растителна оса.

## Живеалиште
Географската распространетост на оваа оса е Средна Европа.

## Биологија
Возрасните единки достигнуваат должина од 11-13 милиметри. Главата им е црна, мандибулите бели. Градите се црни, тегулите црвеникави, крилата стаклесто провидни, жилките и стигмата кафеави. Нозете се црвени, абдоменот наполно црн.

Ларвата има 22 нозе и светлосивкава боја, од горната страна темнокафеава со бела средна линија. Ларвите се развиваат во периодот од јули до август, а возрасните форми се среќаваат од мај до јули.

## Наводи

Категорија:Растителни оси
Категорија:Инсекти на Македонија
Tenthredo mandibularis

***Tenthredo mandibularis*** е палеарктички вид растителна оса.

## Живеалиште
Географската распространетост на оваа оса е Средна Европа и Транскавказ. Во Македонија се среќава во Маврово и село Бреза, Беровско.

## Биологија
Возрасните единки достигнуваат должина од 13-15 милиметри. Телото им е наполно црно. Главата малку пунктирана и блескава, основата на мандибулите белузлава. Градите се црни, крилата се жолтеникави, жилките и стигмата темнокафеави. Предните и средните нозе се црвени, задните наполно црни, абдоменот црн со бели дамки.

Ларвите се развиваат во периодот од јули до октомви, а возрасните форми се среќаваат од мај до август.

## Наводи

Категорија:Растителни оси
Категорија:Инсекти на Македонија
Tenthredo trabeata

***Tenthredo trabeata*** е палеарктички вид растителна оса.

## Живеалиште
Географската распространетост на оваа оса е Средна Европа, претежно во планинските региони. Во Македонија се среќава во Маврово.

## Биологија
Возрасните единки достигнуваат должина од 11-14 милиметри. Главата им е црна, основата на мандибулите жолти. Крилата стаклесто провидни, жилките и стигмата црни. Нозете црни до колена со жолти дамки на предните делови. 

Ларвите се развиваат во периодот од јули до август, а возрасните форми се среќаваат од мај до август.

## Наводи

Категорија:Растителни оси
Категорија:Инсекти на Македонија
Tenthredo temula

***Tenthredo temula*** е палеарктички вид растителна оса.

## Живеалиште
Географската распространетост на оваа оса е цела Европа и Сибир. Во Македонија се среќава во западниот дел.

## Биологија
thumb|240px|left|Женска единка
Возрасните единки достигнуваат должина од 10-12 милиметри. Главата им е црна, основата на мандибулите жолти. Градите се црни, тегулите понекогаш со жолти рабови, крилата жолтеникави, жилките кафеви, а стигмата црна. Нозете се жолтии, абдоменот црн.

Возрасните форми се среќаваат од мај до јуни.

## Наводи

## Надворешни врски

Категорија:Растителни оси
Категорија:Инсекти на Македонија
Tenthredo maculata

***Tenthredo maculata*** е палеарктички вид растителна оса.

## Живеалиште
Географската распространетост на оваа оса е: Европа, Кавказ и Мала Азија. Во Македонија се среќава во Демир Капија и околината на Куманово.

## Биологија
Возрасните единки достигнуваат должина од 12,5-14 милиметри. Главата им е црна, основата на мандибулите жолти. Градите се црни, тегулите црвеникави, крилата стаклесто провидни, жилките и стигмата кафеави. Нозете се црни до колена, другите делови се жолти, абдоменот црн.

Ларвите достигнуваат должина до 25 милиметри, а се развиваат во текот на септември. Возрасните форми се среќаваат од мај до јулит.

## Наводи

Категорија:Растителни оси
Категорија:Инсекти на Македонија
Tenthredo costata

***Tenthredo costata*** е палеарктички вид растителна оса.

## Живеалиште
Географската распространетост на оваа оса е: Средна Европа, Јужна Европа, Турција и Иран. Се среќава и во Македонија.

## Биологија
Возрасните единки достигнуваат должина од 11-13 милиметри. Главата им е црна, телото речиси наполно црно, крилата затемнети, жилките и стигмата темнокафеави. Нозете се црвеникави, абдоменот црн.

Ларвите не се доволно проучени. Возрасните форми се среќаваат од мај до јуни, на некои растенија од родот Euphorbia.

## Наводи

Категорија:Растителни оси
Категорија:Инсекти на Македонија
Tenthredo distinguenda

***Tenthredo distinguenda*** е палеарктички вид растителна оса.

## Живеалиште
Географската распространетост на оваа оса е: Средна и Јужна Европа, и Кавказ. Во Македонија се среќава во Маврово, клисурата Дервен и село Моклиште, Кавадарци.

## Биологија
Возрасните единки достигнуваат должина од 9-10 милиметри. Главата им е црна, антените црни. Градите се црни, крилата стаклесто провидни, жилките и стигмата кафеави. Нозете со црни кокси, трохантерите жолти, флемурите црни освен во основата, абдоменот црн.

Ларвите не се доволно проучени.

## Наводи

Категорија:Растителни оси
Категорија:Инсекти на Македонија
Иранска револуција

**Иранска револуција** (на ), локално позната како **Исламска револуција** (или **Револуцијата од 1979 година**) — низа настани кои кулминирале со соборување на династијата Пахлави под власта на шахот Мухамед Реза Пахлави и претворање на Иран во исламска република под водство на големиот ајатолах Рухолах Хомеини, водач на една од фракциите во бунтот. Револуцијата била поддржана од разни исламистички и левичарски организации и студентски движења.

Демонстрациите против шахот започнале во октомври 1977 година, прераснувајќи во кампања на граѓански отпор кој вклучувал и секуларни и религиозни елементи. Протестите забрзано се засилиле во 1978 година како резултат на палењето на киното „Рекс“, активирач на револуцијата, а меѓу август и декември истата година штрајковите и демонстрациите ја парализирале земјата. Шахот го напуштил Иран во егзил на 16 јануари 1979 година, како последен персиски монарх, оставајќи ги своите должности на регентски совет и на проопозицискиот премиер Шапур Бахтијар. Ајатолахот Хомеини бил поканет од владата да се врати во Иран, и се вратил во Техеран каде го пречекале неколку илјади Иранци. Монархијата се распаднала кратко потоа, на 11 февруари, кога герилците и бунтовничките трупи ги совладале војниците лојални на шахот во вооружени улични борби, доведувајќи го Хомеини на власт. По национален референдум, Иран станал исламска република на 1 април 1979 година и се формулирал и одобрил нов теократско-републички устав со кој Хомеини станал врховен водач на земјата во декември 1979 година.

Револуцијата била невообичаена поради изненадувањето кое го создала низ светот. Ѝ недостигале најчестите причини за револуција како пораз во војна, финансиска криза, селански бунт или незадоволна војска, се случила во нација која доживувала релативен просперитет, донела длабоки промени со голема брзина, била масовно популарна, резултирала во прогон на многу Иранци и ја заменила прозападната авторитарна монархија со антизападна теократија заснована на концептот на *вилајат ал-факих* (власт на факихот). Покрај сето ова, револуционерите барале глобална шиитска преродба и искоренување на сунитската хегемонија. Тоа била релативно ненасилна револуција и помогнала да се редефинира значењето и практиката на современите револуции (иако имало насилство како последица).

Категорија:Политиката во 1979 година
Категорија:Револуции во 20 век
Tenthredo caucasica

***Tenthredo caucasica*** е палеарктички вид растителна оса.

## Живеалиште
Географската распространетост на оваа оса е: Франција, Швајцарија (на Алпите), Турција и Транскавказ. Во Македонија се среќава во маврово.

## Биологија
Возрасните единки достигнуваат должина од 12 милиметри. Главата зад очите проширена, антените се црни. Градите се црни, крилата кафеаво затемнети, жилките и стигмата црвеножолтеникави. Нозете се црни, абдоменот црн, третиот тергит со жолт појас.

Ларвите не се доволно проучени.

## Наводи

Категорија:Растителни оси
Категорија:Инсекти на Македонија
Pachyprotasis

***Pachyprotasis*** — род растителни оси од семејството Tenthredinidae. Постојат најмалку 40 опишани вида во *Pachyprotasis*.  

## Видови
Овие 48 вида припаѓаат на родот *Pachyprotasis*:

* *[[Pachyprotasis alboannulata]]* Forsius, 1935 g
* *[[Pachyprotasis antennata]]* (Klug, 1817) g
* *[[Pachyprotasis bicoloricornis]]* Wei & Nie, 2002 g
* *[[Pachyprotasis bilineata]]* Zhong & Wei g
* *[[Pachyprotasis chenghanhuai]]* Wei & Zhong, 2006 g
* *[[Pachyprotasis cinctulata]]* Wei & Zhong, 2002 g
* *[[Pachyprotasis coximaculata]]* Zhong & Wei g
* *[[Pachyprotasis coxipunctata]]* Zhong & Wei g
* *[[Pachyprotasis daochengensis]]* Wei & Zhong, 2007 g
* *[[Pachyprotasis eleviscutellis]]* Wei & Nie, 1999 g
* *[[Pachyprotasis emdeni]]* Forsius, 1931 g
* *[[Pachyprotasis erratica]]* Smith, 1874 g
* *[[Pachyprotasis flavocapita]]* Wei & Zhong, 2002 g
* *[[Pachyprotasis formosana]]* Rohwer, 1916 g
* *[[Pachyprotasis fulvocoxis]]* Wei & Zhong, 2002 g
* *[[Pachyprotasis fulvomaculata]]* Wei & Zhong, 2002 g
* *[[Pachyprotasis hengshani]]* Zhong & Wei g
* *[[Pachyprotasis indica]]* g
* *[[Pachyprotasis insularis]]* Malaise, 1945 g
* *[[Pachyprotasis longicornis]]* Jakowlew, 1891 g
* *[[Pachyprotasis maculopediba]]* Wei & Zhong, 2002 g
* *[[Pachyprotasis maculopleurita]]* Wei & Zhong, 2002 g
* *[[Pachyprotasis maculoscutellata]]* Zhong & Wei g
* *[[Pachyprotasis maculotergitis]]* Zhu & Wei, 2008 g
* *[[Pachyprotasis mai]]* Zhong & Wei, 2013 g
* *[[Pachyprotasis melanosoma]]* Wei & Zhong, 2002 g
* *[[Pachyprotasis micromaculata]]* Wei, 1998 g
* *[[Pachyprotasis nanlingia]]* Wei, 2006 g
* *[[Pachyprotasis nigroclypeata]]* Wei, 1998 g
* *[[Pachyprotasis nigronotata]]* Kriechbaumer, 1874 g
* *[[Pachyprotasis nitididorsata]]* Wei & Zhong, 2002 g
* *[[Pachyprotasis pailongensis]]* Zhong & Wei g
* *[[Pachyprotasis pallidistigma]]* Malaise, 1931 g
* *[[Pachyprotasis pleurochroma]]* Malaise, 1945 g
* *[[Pachyprotasis qilianica]]* Zhong & Wei g
* *[[Pachyprotasis qinlingica]]* Wei, 1998 g
* *[[Pachyprotasis rapae]]* (Linnaeus, 1767) g b
* *[[Pachyprotasis rubiapicilia]]* Wei & Nie, 1999 g
* *[[Pachyprotasis rubiginosa]]* Wei & Nie, 1999 g
* *[[Pachyprotasis rufocephala]]* Wei, 2005 g
* *[[Pachyprotasis rufocinctilia]]* Wei, 1998 g
* *[[Pachyprotasis shennongjiai]]* Zhong & Wei g
* *[[Pachyprotasis sichuanensis]]* Zhong & Wei g
* *[[Pachyprotasis simulans]]* (Klug, 1817) g
* *[[Pachyprotasis variegata]]* (Fallén, 1808) g
* *[[Pachyprotasis versicolor]]* Cameron, 1876 g
* *[[Pachyprotasis xibei]]* Zhong & Wei, 2013 g
* *[[Pachyprotasis zhoui]]* Wei & Zhong, 2007 g

## Наводи

Категорија:Инсекти
Категорија:Растителни оси
Трпко Дуковски

**Трпко Дуковски** ( во  —  во ) — македонски партизан, револуционер, борец за слобода на Македонија и учесник во НОВ.

## Животопис
Произлегува од селско печалбарско семејство. Основното училиште го завршил во родното село, а потоа заминал на печалба во Скопје. Работел во „*Метропол*". Во Скопје се вклучил во Народноослободителното движење. Извршувал разни задачи и материјално го помагаше напредното движење. За член на СКОЈ бил примен во април 1944 година. Во НОВ и ПОЈ стапил на 8 август 1944 година, во Деветтата македонска ударна бригада. Бил борец во Вториот баталјон.

Учествувал во сите борби и акции што ги водела неговата Бригада. При нападот на Прилеп, храбро го дал својот млад живот.

## Наводи